
1.	NAMEN IN UPORABA
Električni rezalnik navojev se uporablja za rezanje navojev na ceveh.

2.	NEVARNOSTI PRI DELU
Zaradi dotika telesa z vročimi deli, obstaja nevarnost opeklin in drugih poškodb telesa, zaradi poškodb naprave lahko pride do udara električne energije. Če se navoje reže v bližini gorljivih tekočin in plinov je nevarnost nastanka požara ali eksplozije.

3.	PRED UPORABO
· obvezno preberemo navodila za uporabo, podana s strani proizvajalca,
· pregledamo aparat, če je v brezhibnem stanju in odstranimo vse eventualne okvare,
· uredimo delovno okolje.

4.	MED UPORABO
· uporabljamo osebno varovalno opremo,
· naprave ne uporabljamo na dežju oz. mokrem okolju in v bližini gorljivih tekočin in plinov,
· naprave ne preobremenjujemo,
· varujemo priključni kabel pred vročino, olji in ostrimi robovi,
· nikoli ne posegamo v vroče dele stroja,
· uporabljamo vpenjalno napravo oz. primež,
· na prostem uporabljamo samo za te namene primerne in označene kabelske podaljške,
· uporabljamo samo originalni pribor in rezervne dele.

5.	VZDRŽEVANJE, ČIŠČENJE IN PREGLEDOVANJE 
Ko končamo z delom, napravo očistimo z rahlo navlaženo (nikakor ne mokro) krpo in jo nato obrišemo do suhega. Za vsa večja vzdrževalna dela in popravila se obrnemo na pooblaščenega serviserja.
Pri ročnih orodjih v dvojni izolaciji je dovoljena menjava dovodnih kablov samo z originalnim dvožilnim kablom z zalitim vtikačem. Krpanje ni dovoljeno.

6.	OSEBNA VAROVALNA OPREMA
Pri delu z električnim rezalnikom navojev se mora uporabljati sledeča osebna varovalna oprema: varovalna očala, varovalne rokavice, varovalna obleka in čevlji z varovalno kapico.

